2 Februarie 1990 - 30 jaar later
Gister, 30 jaar gelede, op 2 Februarie 1990, het president F.W. De Klerk 'n toespraak gelewer wat die politieke landskap van Suid-Afrika totaal sou verander. In sy openingsrede aan die parlement het hy die ANC, PAC, en SAKP ontban. Verder het hy die vyf jaar lange noodtoestand opgehef en politieke gevangenes vrygelaat. Slegs nege dae later is Nelson Mandela vrygelaat. Vir meer oor hierdie historiese gebeure praat ons nou met 'n politieke ontleder verbonde aan UNISA, Professor Dirk Kotze, en voormalige koerantredakteur, skrywer en politieke ontleder, Harald Pakendorf...
Laai af mp3 (18 811KB)
Teken in met iTunes (18 811KB)
Hoe gereed is Suid-Afrika vir Corona?
Die dodetal weens die corona-epidemie in China het tot 361 gestyg, terwyl die aantal bevestigde gevalle in China tot meer as 17-duisend aangegroei het. Die eerste sterfgeval buite China is gister in die Filippyne aangemeld. Minstens 171 gevalle is in tientalle ander lande bevestig. Maar hoe gereed is Suid-Afrika om die virus te bekamp, en hoe bang moet ons wees? Ons paat hieroor met die hoof van die Infeksie-siektes afdeling by die Fakulteit Geneeskunde, Stellenbosch Universiteit, Dr Jantjie Taljaard.
Laai af mp3 (8 790KB)
Teken in met iTunes (8 790KB)
SA 'n mislukte staat?
Die politieke kommentator, dr Danny Titus, sê Suid-Afrika is 'n mislukte staat. Titus het die mening verlede week in 'n rubriek in Beeld gehuldig. Ons praat nou met hom hieroor...
Laai af mp3 (9 938KB)
Teken in met iTunes (9 938KB)
Ekonoom sê SA is nie mislukte staat nie
Ons sit ons gesprek oor Suid-Afrika as mislukte staat voort. Die ekonoom dr Roelof Botha sê die land is nie 'n mislukte staat nie. Botha het Vrydag in 'n rubriek in Beeld gereageer op die mening van dr Danny Titus. Ons praat nou met hom.
Laai af mp3 (12 063KB)
Teken in met iTunes (12 063KB)
Oud-krieketbaas Ali Bacher praat oor nuwe boek
Hulle het nie boulers met 'n angel nie, het Pieter van den Berg gister gesê oor die Proteas se treurmare teen die Engelse. Dit is ook die kritiek van menige ander ontleder. Maar dit was nie altyd so nie. Daar was 'n tyd toe Suid-Afrikaanse boulers 'n vreesaanjaende gesig vir die wêreld se beste kolwers was. En in die ateljee is die legendariese Ali Bacher, as krieketspeler en as krieketbaas. Hy en David Williams het die boek geskryf, South Africa's greatest bowlers, past and present.
Laai af mp3 (12 983KB)
Teken in met iTunes (12 983KB)
Voorskou: matriekuitslae 2020
Vrydag 3 Januarie 2020
Matrikulante en hulle ouers hou asem op vir wanneer die minister van Basiese Onderwys, Angie Motshekga, die matriekuitslae op 7 Januarie bekend maak. Individuele uitslae sal die volgende dag by skole afgehaal kan word. Die fokus val waarskynlik weer op óf die slaagsyfer verbeter het van die 78,2 persent van die vorige jaar. Izak du Plessis het met dr. Francois Naudé, 'n benoemde onderwyser en navorsingsvennoot aan die Universiteit van Johannesburg se Sentrum vir Onderwyspraktyknavorsing gepraat.
Laai af mp3 (6 186KB)
Teken in met iTunes (6 186KB)
Prof Erik Holm praat oor klimaatsverandering
Ons gaan voort met ons reeks oor wat ons in die volgende dekade kan verwag ... Klimaatverandering is een van die groot agendas die afgelope dekade. Volgens alle aanduidings sal dit ook so wees in die volgende dekade. Ons praat nou hieroor met die entomoloog prof Erik Holm wat onlangs 'n rubriek hieroor geskryf het.
Laai af mp3 (14 992KB)
Teken in met iTunes (14 992KB)
Rugby tydens die Anglo Boereoorlog Deel 1
Verskeie grappies en boodskappe het die week die spot daarmee gedryf dat SPRINGBOKKE en die ENGELSE se titaniese stryd amper met die Anglo-Boereoorlog vergelyk kan word. Die departementshoof van Geskiedenis by die Nasionale Museum in Bloemfontein, Dr Hendrik Snyders stem saam. Hy het vir Anna-Marie Jansen van Vuuren gesê dat die konflik belangrike sade van rugbykultuur in Suid-Afrika gesaai het.....
Laai af mp3 (3 881KB)
Teken in met iTunes (3 881KB)
Frik se stampmielies
Maandag 13 Julie 2020